Mauricio o las elecciones primarias

Mauricio o las elecciones primarias (Mauricio aŭ la unuaraŭnda balotado) estas romano de la hispana verkisto Eduardo Mendoza publikigita en 2006. Ĝi estas unua neparodia nehumura pli malpli realisma romano de Mendoza ekde la unuaj seriozaj romanoj de la 1970-aj kaj 1980-aj jaroj (1986: La ciudad de los prodigios) kaj ankaŭ la unua inter tiaj du romanoj, kiuj ne estas historia romano, sed male traktas temojn de relativa aktualeco. Temas pri la vivo de juna dentisto en la lasta jardeko de la 20-a jarcento en Barcelono, en epoko de la ascendo de socialistoj al la povo kaj antaŭ eventoj de 1992, kiam multaj novalvenintoj eniris en tiu tendaro. Tiu realisma romano sekvas klasikan strukturon (ĉioscia rakontisto -ofte konfuza kun la ĉefrolulo-, sensalta fadeno, konduko fare de unusola ĉefrolulo, ktp.), sed konservas iom da kritika sinteno pri la tiutempaj situacioj socipolitika kaj ekonomia (politika fuŝo, vivo de altklasuloj, vespermanĝoj, marĝenuloj, Aidoso ktp.).Jorge Bustos, "Mauricio o las elecciones primarias de Eduardo Mendoza." Recenzo en Nueva Revista, alirita la 17an de decembro 2025.Mauricio o las elecciones primarias En Polifemo, alirita la 17an de decembro 2025.

Intrigo

Dentisto Mauricio rendevuas vespermanĝe kun ekskolego de mezlernejo, Fontán, nun riĉulo, kiu enkondukas lin en la etoso de socialismaj politikistoj. Nova vespermanĝo jam grupa: politikistoj Alemany kaj Fitó proponas lin kandidatiĝi. Ekrilato kun Clotilde. Al nova rendevuo venas ne ili, sed iu Raurell, kiu ripetas la proponon. Historio de Clotilde, ŝia starto en advokatejo. M akceptas la proponon kaj partoprenas en mitingoj, ĉefe en apartaj kvartaloj kun Brihuega, Mosén Serapio kaj Porritos. Serapio predikas akre al li. Vespermanĝo kun Fontán kaj Clotilde. Semajnfino kun Clotilde. Socialistoj malvenkas en balotado.Mauricio o las elecciones primarias En Lecturalia, alirita la 17an de decembro 2025.

Kolego Rabus proponas partnerecon en dentisma kliniko, por kio M bezonas bankoprunton. Vespermanĝo kun Fontán; la rilato kun Clotilde ne progresas. Ŝia ĉefo Macabrós sendas ŝin al Ĝenevo por akiri subskribon en dokumento, sed ŝi falas en kaptilo: ŝi subskribis kaj ne ricevis la dokumenton. Renkonto kun Porritos (Adela). M startigas rilatojn kun ambaŭ virinoj samtempe. Clotilde ekhavas klientojn. Feritempo kun Porritos en Ibiza kaj poste kun Clotilde en Sankt Feliu. Porritos havas HIV, M rakontas ĉion al Clotilde. Provizoraj analizoj de ambaŭ estas negativaj, Li ekzorgas pri Porritos.

Clotilde rendevuas kun Michelle, la fianĉino de Fontán. Ili geedziĝos kaj ŝi vendas sian aŭton. M vespermanĝas kun sia familio, rerilatiĝo al Clotilde. Ŝi defendas kiel advokato supozitan murdinton. M pruntas al ŝi monon por aĉeti la aŭton. Vizito de Rubén, israela kuzo de M, kaj de Verónica, kuzino de Clotilde en Novjorko. La gekuzoj ekrilatas inter si kaj foriras loĝi en Telavivo. Clotilde ekrilatas kun Michelle kaj ekde tiam ŝi sentas strangan altiron, poste foje ili eĉ amoras. En la nupto M kaj CLotilde koincidas table kun la politikistoj de la komenco.

M sekvas kun Clotilde sed de tempo al tempo zorgas pri Porritos. Venas ŝia frato Ruby, kiu estis en prizono kaj ĉikane petas helpon al M. Finfine Ruby estis arestita kaj sendita al prizono. Clotis ekvizitas Porritos en hospitalo. kaj poste ŝi iras kun M al Telavivo, ĉe Ruby kaj Verónica, kaj ili babiladas pri Israelo kaj religioj. Porrito mortas kaj M sentas sin libera.

Analizo
Kvankam ĉiu parto kontribuas al la psikologia portreto de Mauricio, la unua kvarono, kiu temas pri efemera eniro en politiko, apenaŭ kongruas kun la cetero: ĉefe kariero kiel dentisto kaj samtempa diferenca rilato kun Clotilde kaj Porritos. Fakte la titolo aludas nur al tiu unua kvarono, kaj krome "unuaraŭnda balotado" eĉ ne aperas en la rakonto. Flua verkado de realisma rakonto ŝajne malhavis seriozan revizion: la romano startas per Unua Ĉapitro, sed poste mankas tute plua ĉapitra strukturo, almenaŭ en la unua eldono. Aliaj fuŝetoj aperas ie kaj tie, ekzemple atribui korkon al anzinoj anstataŭ al korkokverkoj (p. 179).

Referencoj

 Eduardo Mendoza, Mauricio o las elecciones primarias, Seix Barral, Barcelono, 2006. 365 pp. ISBN 84-322-1220-2 kaj 1221-0

Kategorio:Hispanlingvaj romanoj
Kategorio:Libroj aperintaj en 2006
Kategorio:Libroj de Eduardo Mendoza